
Répáshuta Község Önkormányzat 

Képviselő-testülete

3559 Répáshuta, Kossuth út 2.

(/ Fax: 46/390-113
Jegyzőkönyv

Készült: Répáshuta Község Önkormányzat Képviselő-testületének 2012. december 12.  


    napján tartott  üléséről         
Jelen vannak:



Mátrai Károly


polgármester




Telekes Gábor


alpolgármester




Erdős Tamás
 

képviselő




Kátai Imre


képviselő




Petőfi Valéria


képviselő




Dr. Hegyközi Béla

körjegyző

Mátrai Károly polgármester köszönti a képviselő-testületet. Megállapítja, hogy az ülés határozatképes, azt megnyitja. 

Ismerteti a napirendet:

1. Az általános iskola állami fenntartásba vételével kapcsolatos megállapodás megvitatása

Előadó: Mátrai Károly polgármester
2. Energiaudvar fejlesztése beruházás kivitelezőjének kiválasztása
Előadó: Mátrai Károly polgármester
A napirendi ponttal valamennyi képviselő egyetért.

1. Napirendi pont: Az általános iskola állami fenntartásba vételével kapcsolatos megállapodás megvitatása

Előadó: Mátrai Károly polgármester
A polgármester előadja, hogy a 3000 fő alatti településeken lévő iskolák 2013. január 1.-napjától állami fenntartásba kerülnek. Mariscsák István tankerületi igazgató felvette a kapcsolatot az önkormányzattal. Folyamatos egyeztetés során elkészült a megállapodás tervezete.

A polgármester ismerteti a tervezetet.

Előadja, hogy a záradékban foglaltakról 2013. január 31. napjáig kell megállapodni. 

Észrevétel nem hangzott el.

Ezt követően a képviselő-testület 5 egyhangú igen szavazattal a következő határozatot hozta:

Répáshuta Község Képviselő-testületének

42/2012.(XII. 12.) Önkormányzati Határozata

Tárgy: Az általános iskola állami fenntartásba vételével kapcsolatos megállapodás elfogadása

Répáshuta Községi Önkormányzat Képviselő-testülete úgy határozott, hogy a köznevelési intézmények állami fenntartásba vételével összefüggő intézmény átadás-átvételről, a feladatellátáshoz kapcsolódó létszám átadásról, valamint a feladatellátáshoz kapcsolódó vagyonelemek, jogok és kötelezettségek megosztásáról szóló megállapodást az ismertetett tartalommal elfogadja.

(a megállapodást a határozat melléklete tartalmazza) 

A képviselő-testület felhatalmazza Mátrai Károly polgármestert, Dr. Hegyközi Béla körjegyzőt és Kovácsné Stuller Erzsébet pénzügyi ellenjegyzőt a megállapodás aláírására.

Határidő: 2012. december 14.

Felelős: polgármester, körjegyző, pénzügyi ellenjegyző

A körjegyző előadja, hogy Bükkszentkereszt és Répáshuta az általános iskoláik közös működtetésére intézményfenntartó társulást hoztak létre. Tekintettel arra, hogy 2013 napjától az iskolák állami fenntartásba kerülnek, az intézményfenntartó társulást meg kell szüntetni. 

Észrevétel nem hangzott el.

Ezt követően a képviselő-testület 5 egyhangú igen szavazattal a következő határozatot hozta:

Répáshuta Község Képviselő-testületének

43/2012.(XII. 12.) Önkormányzati Határozata
Tárgy: Bükkszentkereszt és Répáshuta Községek Közoktatási Intézményfenntartó Társulásának megszüntetése

Répáshuta Községi Képviselő-testülete úgy határozott, Bükkszentkereszt és Répáshuta Községek Közoktatási Intézményfenntartó Társulását 2012. december 31. napjával megszünteti.

Határidő: 2012. december 31.

Felelős: polgármester

2. Napirendi pont: Energiaudvar fejlesztése beruházás kivitelezőjének kiválasztása
Előadó: Mátrai Károly polgármester
A polgármester előadja, hogy az önkormányzat az MVH 231/0509/78/10/2011. számú határozata alapján Energiaudvarok fejlesztési célterületre 13 000 000,- Ft. pályázati támogatást kapott. A fejlesztéssel egy helyről lesz fűthető energiatakarékos kazánnal az iskola a faluház és a tornaterem. Három vállalkozástól lett kérve árajánlat. Mindhárom vállalkozás határidőre benyújtotta ajánlatát. 
Ismerteti az ajánlatokat. 

1.) ERLA-SZER Kft.

3711 Szirmabesenyő, Erdősor út 14.

(jegyzőkönyv 1. számú melléklete)

2.) ENERGO-TREND Kft.

3527 Miskolc

Vágóhíd u. 14.

(jegyzőkönyv 2. számú melléklete)

3.) THERMO 93 Kft.
3527 Miskolc

Zsigmondy u. 4.

(jegyzőkönyv 3. számú melléklete)

A legalacsonyabb ajánlatot az ENERGO-TREND Kft. Tette 17 390 304,- Ft-tal. A polgármester javasolja, hogy ezt a céget kell megbízni a kivitelezéssel. 
Észrevétel nem hangzott el.

Ezt követően a képviselő-testület 5 egyhangú igen szavazattal a következő határozatot hozta:

Répáshuta Község Képviselő-testületének

44/2012.(XII. 12.) Önkormányzati Határozata
Tárgy: Általános iskola faluház fűtéskorszerűsítés kivitelezőjének kiválasztása.

Répáshuta Községi Önkormányzata Képviselő-testület úgy határozott, hogy az általános iskola és faluház fűtéskorszerűsítési munkálataival az ENERGO-TREND Kft-t (3527 Miskolc, Vágóhíd u. 14.) bízza meg.

Felhatalmazza a polgármestert a vállalkozási szerződés aláírására.

Határidő: 2012. december 20.

Felelős: polgármester

Ezt követően a polgármester megköszöni a részvételt és az ülést bezárja.

k. m. f.

Mátrai Károly







dr. Hegyközi Béla

  polgármester







       körjegyző

